b'\n_START_ARTICLE_\nSpillernes antal (fodbold)\n_START_PARAGRAPH_\nAntallet af spillere i en fodboldkamp er en regel i fodboldloven om, hvor mange spillere der m\xc3\xa5 v\xc3\xa6re p\xc3\xa5 banen samtidigt, samt hvordan udskiftninger af spillere skal foretages. Reglen er reguleret i fodboldlovens \xc2\xa73.\n_START_SECTION_\nSpillerne\n_START_PARAGRAPH_\nEn fodboldkamp spilles af to hold, som hver best\xc3\xa5r af h\xc3\xb8jst 11 spillere. En af disse skal v\xc3\xa6re m\xc3\xa5lmand. En kamp kan ikke begynde, hvis et af holdene best\xc3\xa5r af f\xc3\xa6rre end 7 spillere.\n_START_SECTION_\nDanske forhold\n_START_PARAGRAPH_\nI turneringskampe spillet under det danske fodboldforbund, DBU kan der som udgangspunkt inds\xc3\xa6ttes op til 3 reserver i en kamp. S\xc3\xa6rlige turneringsregler kan angive hvis det m\xc3\xa5 inds\xc3\xa6ttes flere reserver, dog maksimalt 7.\n_START_SECTION_\nUdskiftninger\n_START_PARAGRAPH_\nEn spiller kan udskiftes med en reservespiller, hvis en r\xc3\xa6kke forhold er opfyldt - enhver \xc3\xb8nsket udskiftning skal meddeles dommeren, f\xc3\xb8r den finder sted_NEWLINE_- en reserve m\xc3\xa5 tr\xc3\xa6de ind p\xc3\xa5 banen, efter at den udskiftede spiller har forladt den, og efter at dommeren har givet ham tegn_NEWLINE_- en reserve m\xc3\xa5 kun tr\xc3\xa6de ind p\xc3\xa5 banen under en standsning i spillet og kun ved midterlinjen_NEWLINE_- en udskiftning er foretaget, n\xc3\xa5r reserven tr\xc3\xa6der ind p\xc3\xa5 banen._NEWLINE_- alle reserver er underkastet dommerens myndighed, hvad enten de deltager i kampen eller ej.'